ییرمیبئشینجى درس
"ایسیملرده منسوبیت (1)"
بیر شئیین بیر شخصه منسوب و یا عایید اولدوغونو بیلدیرمک اۆچۆن ، او شئیین ایسمینین سونونا مۆعین شکیلچی آرتیرارلار. بو شکیلچیلره منسوبیت شکیلچیسی دئییلیر. دیلیمیزده ایشلهنن منسوبیت شکیلچیلری شخصلره گؤره بونلاردیر:
1. بیرینجى شخص تکه منسوب اولاندا:
الف. عایید اولان تک شئى سسسیز ایله بیتسه، منسوبیت علامتى دؤرد چئشیدلى "یم (im)، ̌یم (ım)، وم (um)، ۆم (üm)" اولار: ائویم، کیتابیم، قوزوم، گۆلۆم.
ب. عایید اولان تک شئى سسلی ایله بیتسه، ایکی سسلی یان-یانا گله بیلمهدیگی اۆچۆن ، یوخاریداکی شکیلچیلرین سسلیلری دۆشر و منسوبیت علامتی فقط"م" قالار: آنام، باجیم.
ج. عایید اولان شئى جمع اولسا، ایسیمه "لار-لر" جمع علامتى آرتیریلیب، سونرا منسوبیت علامتى"یم (im)، ̌یم (ım)" گلر: ائولریم، کیتابلاریم، قوزولاریم، گۆللریم.
2. بیرینجی شخص جمعه منسوب اولاندا:
الف. عایید اولان تک شئى سسسیز ایله بیتسه، منسوبیت علامتى دؤرد چئشیدلى"یمیز (imiz)، ̌یمیز (ımız)، وموز (umuz)، ۆمۆز (ümüz)" اولار: ائویمیز، کیتابیمیز، قوزوموز، گۆلۆمۆز.
ب. عایید اولان تک شئى سسلی ایله بیتسه، ایکی سسلی یان-یانا گله بیلمه دیگی اۆچۆن ، یوخاریداکی شکیلچی لرین سسلیلری دۆشر و منسوبیت علامتلری " میز (miz)، ̌میز (mız)، موز (muz)، مۆز (müz) " قالار: دیشیمیز، باجیمیز، قوزوموز، گۆلۆمۆز.
ج. عایید اولان شئى جمع اولسا، ایسیمه "لار-لر" جمع علامتى آرتیریلیب، سونرا منسوبیت علامتى" یمیز (imiz)، ̌یمیز (ımız)" گلر: دیشلریمیز، کیتابلاریمیز، قوزولاریمیز،گۆللریمیز.
azb_Arab kas_Arab azb_Arab pes_Arab azb_Arab azb_Arab azb_Arab pbt_Arab azb_Arab azb_Arab azb_Arab